พรีเมียร์ลีก ฤดูกาล 2020–21 () เป็นการแข่งขันฤดูกาลที่ 29 ของพรีเมียร์ลีก นับตั้งแต่เริ่มจัดการแข่งขันครั้งแรกในปี ค.ศ. 1992 ลิเวอร์พูล คือทีมที่ป้องกันแชมป์ในฤดูกาลนี้ หลังพวกเขาชนะเลิศลีกสูงสุดเป็นสมัยที่ 19 ในฤดูกาลก่อนหน้านี้ และเป็นการชนะเลิศครั้งแรกในยุคพรีเมียร์ลีก เดิมทีฤดูกาลจะเริ่มต้นในวันที่ 8 สิงหาคม แต่เนื่องด้วยผลกระทบจากการเลื่อนการแข่งขันในช่วงท้ายของฤดูกาลก่อนหน้านี้ เพราะเกิดการระบาดทั่วของไวรัสโคโรนาในประเทศอังกฤษ ทำให้การแข่งขันเลื่อนออกไปเป็นวันที่ 12 กันยายน